text: La inversió es farà amb fons propis i també del FEDER
  Els propers mesos, tindrà lloc el desplegament de la seva fibra òptica a Copons. Ara mateix, hi ha una vintena de nuclis de l'Anoia on ja es disposa plenament dels serveis de l'operador.
  L'operador de telecomunicacions anoienc ha anunciat que durant l'any 2020 desplegarà la fibra òptica als nuclis urbans d'Orpí (incloent Can Bou, Les Escodines i Santa Càndia), Veciana i Carme (incloent el veïnat de Les Esplugues de Carme). A més, també executarà el desplegament de la seva pròpia xarxa de fibra òptica a Montserrat Parc i al poble de Sant Pau de la Guàrdia que corresponen al terme municipal del Bruc, així com a les urbanitzacions de La Font del Bosc i Sant Elies a Mediona.
  En aquesta planificació hi consta també el desplegament de la seva xarxa de fibra òptica a Òdena fent arribar connexions de qualitat al nucli urbà, al Raval d'Aguilera, al Bosc Gran i a Samuntà, i també a l'Espelt. A dia d'avui ja ofereix connexió per fibra òptica a les Casetes de Mussons, al barri dels Plans d'Ódena (Sant Pere, Manyoses i Pla de la Masia), al polígon del Pla de les Gavarreres i a les empreses de l'Aeròdrom Igualada-Òdena.
  La inversió es farà amb fons propis d'Iguana que l'operador inverteix al territori i també amb finançament de fons FEDER de la Unió Europea destinats a fer arribar connexió d'alta qualitat a zones blanques, és a dir a indrets on hi ha greus dèficits de connectivitat a Internet. Les persones que hi estiguin interessades ja poden inscriure's a la pàgina web d'Iguana: www.iguana.cat i se'ls avisarà personalment quan la seva adreça estigui en cobertura de fibra òptica i se'ls hi pugui tramitar l'alta.
  A tots nuclis de població previstos per a l'any vinent, se sumen als més d'una vintena que ja gaudeixen de la fibra òptica de qualitat d'Iguana amb un servei de proximitat: Igualada, Jorba, Clariana, Sant Martí de Tous, Santa Margarida de Montbui, el nucli antic de Montbui, El Coll del Guix, El Saió, La Mallola, Castellolí, Capellades, Vallbona d'Anoia, Castell de Cabrera d'Anoia, Masquefa, La Torre de Claramunt, Vilanova d'Espoia, La Serra, Can Paixano, Vallbona d'Anoia, Casetes de Mussons, barri dels Plans d'Òdena i Pla de les Gavarreres a Òdena. Abans de finalitzar aquest any 2019 Iguana també té previst iniciar el desplegament de Copons que també podrà gaudir d'amples de banda de fins a 1000/300 Mbps, amb un servei de proximitat, així com serveis combinats que també inclouen línia de telefonia fixa i línies mòbils.
  4 Igualada tindrà el curs vinent una residència a la Plaça del Pilar per a 20 estudiants universitaris 1780 lectures